
Angelus Novus, Paul Klee, 1920, acuarelá, Muzeul Israelian, lerusalim 


În cuprinsul textului sáu, Stéphane Hessel mentioneazá aceastá 
lucrare a lui Klee, dar si comentariul pe care filozoful german Walter 
Benjamin îl face în ale sale Teze asupra filozofiei istoriei, scrise în 
1940, cu privire la socul stârnit de pactul germano-sovietic. Walter 
Benjamin a fost primul proprietar al acuarelei, pe care a perceput-o 
ca pe un înger ce respinge „această furtună pe care o numim progres“. 

Cuvánt inainte 


Francez născut in Germania, erou al Rezistenței, 
deportat la Buchenwald, condamnat la moarte prin 
spânzurare, membru al comisiei care a redactat 
Declarația Universală a Drepturilor Omului, am- 
basador al Franței la ONU, evreu propalestinian, 
Anti-Sarko, Bătrânul Indignat de 94 de ani conti- 
nuă să uluiascá si să-și eontrarieze contemporanii. 
Stéphane Hessel și-a transformat viața într-un model 
de militantism politic. 

E greu de spus dacă succesul acestui manifest poli- 
tie era predictibil. Un milion si jumătate de exem- 
plare vândute în șaptesprezece țări! E poate mai 
degrabă succesul unui om, decât al textului său, căci 

nu cred că o altă „biografie“, mai cuminte, ar fi născut 
o asemenea reacție în constiintele cititorilor europeni. 
Istoria textului începe cu puțin înainte de alegerile 
prezidențiale din mai 2007. Atunci, candidatul Nicolas 
Sarkozy făcea o haltă pe platoul montan des Glières, 
loc cu mare încărcătură în memoria luptătorilor din 
al Doilea Război Mondial. Aici promite veteranilor 
Rezistenței că, dacă va fi ales președinte, va reveni în 
fiecare an. Noul președinte se va întoarce în glorie 
anul următor, apoi din ce în ce mai discret. „Pelerina- 
jul“ din 2008 a avut parte de o mediatizare deosebită 
şi a determinat ca în mai 2009, la inițiativa Citoyens 
Résistants d'Hier et d'Aujourd'hui, să se organizeze 
o mare manifestaţie care să reamintească francezilor 
valorile republicane ale solidarităţii și fraternității, 
ale convietuirii și justiției sociale, valori conținute în 
programul Consiliului Naţional al Rezistenței, redac- 
tat în 15 martie 1944. Atunci, în 2009, Stéphane Hessel 
a vorbit adunării, iar discursul său s-a constituit, mai 
târziu, în bomba amorsată numită Indignati-va! 
Pentru St&phane Hessel „motivul esențial al Rezis- 
tentei a fost indignarea“. De aceea, conștient că sfâr- 
situl său „nu e departe“ îndeamnă: „Vă doresc tuturor, 
fiecăruia dintre voi, să và indignati, să aveti motive de 

indignare.“ Rezistența a fost mai mult decât lupta 
împotriva ocupației hitleriste. Programul elaborat în 
martie 1944 a stabilit setul de principii si de valori care 
au stat la baza reconstrucției democraţiei franceze, 
s-au schițat modelul de stat și dimensiunile moder- 
nitátii ce urmau să călăuzească până spre sfârșitul 
secolului trecut gândirea de la Élysée. Politicile sta- 
bilite atunci aveau în vedere demnitatea cetățeanului, 
care trebuia asigurată și respectată printr-un sistem 
de asigurări sociale, echitatea socială, primatul intere- 
sului general față de cel particular, accesul tuturor 
copiilor la educație, presa independentă ete. Reali- 
tátile franceze ale anilor începutului de mileniu trei 
s-au depărtat de acele deziderate. Distanţa dintre ce 
au vrut creatorii noii republici și politicile promovate de 
conducătorii actuali produce mari tensiuni în starea 
de spirit a cetățenilor din Hexagon. Ceea ce era atunci 
specific francezului revoluționar — starea de indig- 
nare — nu mai este astăzi prezentă în societate la ace- 
easi temperatură. Asta îl revoltă pe Stéphane Hessel, 
faptul că francezul nu mai are aceeași capacitate de 
indignare, dovada unei resemnări nespecifice. Auto- 
rul crede sincer că prin indignare ne manifestăm 
grija de a nu lăsa valori importante să se degradeze. 

Indignarea devine un fel de valoare absolută, semnul 
că individul social are încă puls, că se poate ridica să 
repună ordine în valorile sale si ale comunității în care 
trăieşte. Contra apatiei și indiferentei, indignarea 
este premisa acțiunii civice. 

Lui Stéphane Hessel i s-a reproșat că înlocuiește 
problemele cu vinovátiile. Sau că indignarea nu este 
suficientă, fiecare dintre noi fiind posesorul propriei 
indignări, iar indignarea cuiva n-ar avea valoare mai 
mare decât a altcuiva. Că indignarea pentru indignare 
nu e un mod de a gândi. I s-a reproșat că nu cere fran- 
cezilor nici să iasă în stradă, nici să facă o nouă revo- 
lutie, nici să răstoarne actuala guvernare. Ci doar să 
se indigneze. Dar Hessel știe ce spune și ce cere. Știe 
că, dacă francezii se vor indigna în masă, vor găsi sin- 
guri modalităţile de acțiune, așa cum au făcut în 1789, 
sau pe vremea când organizau rezistența antifascistă, 
în anii '40, sau când fi fortau demisia lui de Gaulle, în 
anii '60. Ceea ce le cere Hessel francezilor este însuși 
fundamentul oricărei schimbări: Priviţi critic pre- 
zentul și, indignându-vă, refuzati să-l acceptaţi. Pri- 
viti critic viitorul pe care acest prezent vi-l impune 
şi, indignându-vă împotriva lui, construiți viitoruri 
alternative. Acesta este mesajul său adresat Franței. 

Iar francezii l-au înțeles și tocmai de aceea mesajul a 
avut o forță comparabilă doar cu celebrul „Jaccuse“ al 
lui Emile Zola, formulat cu un secol mai devreme. 

Toate reprosurile ce i se pot aduce sunt risipite de 
faptul că adevărul unui om nu e doar în ceea ce gân- 
deste, ci si în ceea ce el alege ori refuză să facă. Apelul 
omului Stéphane Hessel ne aduce în plin adevăr, de 
aceea nu putem să nu-i dedicăm măcar un moment 
de fraternizare, citindu-l. 


Textul lui Stéphane Hessel este evident scris pen- 
tru francezi, chiar dacá i-a sedus si pe germani, si pe 
englezi. E un manifest receptabil de occidentalul care 
tráieste astázi in aceeasi atmosferá social-politicá, 
același ambient al „corupției la vârf“, al idealurilor 
pierdute, al distanței din ce în ce mai mari dintre bo- 
gati și săraci, al dictaturii piețelor financiare. Europa 
e plină de milioane de potențiali indignati. O parte 
din ei se și manifestă. Aș putea fi sceptic că manifestul 
lui Stéphane Hessel va avea în România un ecou com- 
parabil cu cel produs în lumea occidentală. Nu pentru 
că lectura ar putea părea ușor prea rece, având în 
vedere specificitatea problematicilor expuse, căci, 
dincolo de raportarea la contextul francez, textul are 

o încărcătură care transcende. Atinge sensibilitáti 
universal umane, expune motive care nu mai tin 
doar de un anume tipar de stat, de o anume societate, 
ci de toți oamenii, din toate societățile. Pentru că pe 
parcursul ultimelor două decenii românii au suportat 
prea multe, chiar și atunci când știau că sunt îndrep- 
tati într-o direcţie greșită, fără să ajungă la indignarea 
la care îndeamnă Hessel. Aș putea fi, deci, sceptic, 
dar nu sunt. Dacă acest domn de aproape 94 de ani 
nu este sceptic față de pasivitatea din ultimii ani a 
francezilor, scepticismul nostru, al celor mult mai 
tineri, nu ar fi decât scuza confortabilă a propriului 
nostru refuz de a ne indigna. 

Un echivalent pentru Indignati-vá! este Deg- 
teaptá-te!, doar cá, in fapt, imperativul din imnul 
national a depășit rareori starea de declarație cântată. 
O atitudine pe care am falsat-o cel mai adesea. În cazul 
românilor, predispoziția spre indignare are ritmuri 
istorice de exprimare mult mai lente. „Vegetal“ sau 
nu, poporul român a fost mai degrabă „antrenat“ să 
se supună voinței altora, dobândind o capacitate de a 
suporta demnă de remarcat, reflectată în puținele 
momente în care și-a contrazis propria înțelepciune 
conform căreia „capul plecat sabia nu-l taie“. Până și 

alegerea conducătorilor a fost privită ca o fatalitate, 
suportată cu stoicism, mai ales atunci când și-a dat 
seama că nu doar s-a înșelat, ci s-a și lăsat furat. Totuși, 
afirmația că „mămăliga nu explodează“ s-a dovedit a 
fi falsă în 1989. Asta nu înseamnă că, la peste douăzeci 
de ani de la Revoluţie, românii fac deja diferența dintre 
a supraviețui istoriei si a o serie. 

Ultimii ani, trăiţi sub semnul deriziunii concentrate, 
ne îndeamnă spre nevoia unei concluzii asupra întregii 
perioade postdecembriste. Astăzi, mai mult ca ori- 
când, a devenit evident că România se află pe un drum 
greșit. Statul român a ajuns arma ținută la tâmpla 
cetățenilor pe care puterea politică îi jefuieste zil- 
nic. Statul român a devenit sluga unei bande mafiote 
care a subordonat totul propriilor interese. Se opune 
cineva? Există o opoziție coerentă care să lupte pentru 
cetățenii tácuti de felul lor? Mai degrabă mass-media 
se manifestă ca opoziție si asta oferă ambiguitáti 
suplimentare în societate. Absența indignării expri- 
mate ne-a transformat în complici. 

Pe fondul unei ineficiente sistematice a guvernării 
proliferează inechitatea și injustitia socială. Sărăcia 
s-a extins, mărind prăpastia dintre cei bogati/imboga- 
titi si cei sáraci/sáráciti. Ultimii ani au exacerbat 

indiferentismul și individualismul. Suntem împinși să 
trăim din ce în ce mai mult ca prădători solitari, pentru 
care celălalt e mai degrabă un dușman, numit concu- 
rent pentru a legitima efortul de a-l distruge. „Frater- 
nitate“ este un concept demonizat de o sintagmă 
perfidă, „interesul național“. O națiune se construiește 
prin fraternizarea cetățenilor în propriul interes. În 
absența acestuia, interesul national se reduce la inte- 
resul lacom al puterii politice, devenite proprietară a 
statului. Preocuparea puterii politice față de cetățeni 
se rezumă la a le impune „solidaritatea“ cu jefuitorii, 
pentru propria lor jefuire. Sesizând înșelăciunea, 
oamenii s-au atașat și mai mult de „interesul privat“, 
pentru simplul motiv că e singurul realist și neperver- 
tibil. Statul social, adică statul naţiunii, este abandonat 
si înlocuit cu statul captiv, slujbas al deţinătorilor 
puterii politice. Semnalul abandonării a fost dat de 
însuși președintele României, atunci când a decis că 
„statul român nu mai poate fi responsabil pentru toti 
cetățenii săi“. Statul este deja si se dorește a fi si în 
continuare responsabil doar pentru elita partidului 
de guvernământ. Ne-am indignat? 

Și indignarea a fost tranzactionatá uneori. Pre- 
dispoziția de a negustori orice, chiar adevăruri și 

libertăţi, le-a adus unora un mic avantaj personal, 
contribuind la triumful național de a fi supraviețuit 
împreună. Fiecare după posibilitățile sale de a se fi 
asociat puterii a beneficiat măcar o vreme de jefui- 
rea și umilirea altora. Practică veche la români, de ce 
ne-am indigna? 

Pe de o parte, guvernanţii fac tot posibilul ca statul 
să preia controlul asupra justiției, a partidelor și a 
sindicatelor, a economiei prin fondurile de pensii și 
de sănătate, a presei. Pe de altă parte, statul se de- 
barasează de responsabilitátile față de propriii cetá- 
teni, generând precaritate nu doar în învățământ, 
sănătate și cultură, în justiţie și securitate personală, 
dar și în instituțiile supraviețuirii: locurile de muncă, 
salariile, pensiile și alte venituri din muncă, prețurile 
bunurilor esenţiale — de la hrană la locuință și energie. 
Deciziile guvernului de a impune taxe și impozite mai 
mari cetățenilor, față de care nu se consideră responsa- 
bil, nu conduc la asumarea unor responsabilități mai 
mari față de contribuabil, ci la răsplătirea pe măsură 
a clientelei politice. Politica a fost privatizată în bene- 
ficiul unei grupări organizate după reguli mafiote, cu 
„soldați“, „nași“ și „capo di tutti capi“, și doar asa- 
sinarea ad litteram este înlocuită de umilirea publică 

a adversarilor, prin campanii de presá sau prin spec- 
tacole cu „mascaţi“. Cât de mare ne e indignarea față 
de toate acestea? 

Individualismul a fost supralicitat și politica de 
dezbinare națională și socială a devenit instrumentul 
preferat de guvernare. Idealurile unei țări sunt doar 
citite pe fugă la adunările publice cu ocazia diferitelor 
comemorări care s-au transformat pentru politicieni 
în bune prilejuri de a se lupta cu adversarii, de a mai 
măguli populaţia și de a mai face niscaiva promisiuni. 
Istoria rămâne în manuale, nu mai iese în stradă. 
Indignarea se dizolvă în comoditatea privitului la tele- 
vizor. Uitându-ne la micul ecran, ne abandonăm con- 
fortului de a-i lăsa pe alții să se indigneze in locul nostru. 

Se invocă scuza de a fi lipsiți de alternativă. Dar 
tocmai blocajul pe care îl trăim ar trebui să ne ener- 
veze din nou. Să ne ridice din amortealá, determinân- 
du-ne să înlocuim politica privatizată cu una care să 
restabilească demnitatea și interesele comunității. Ar 
trebui să oprim modelul economic și social care până 
acum a generat inechitate si nu a produs dezvoltare, 
cu certitudine el este epuizat. Altfel suntem condam- 
nati la eșec si la marginalitate. Dacă anumite partide 
politice au eșuat, dacă anumite curente ideologice s-au 

dovedit incapabile să genereze idei și acțiuni viabile, 
asta nu înseamnă că sunt epuizate toate soluțiile. Este 
o minciună că ceea ce trăim ar fi unica soluție. Există 
și un alt fel de a face politică și vedem asta zilnic, în 
multe din țările din jurul nostru. Sunt oameni la fel ca 
noi: nici mai indrázneti, nici mai fricosi, nici mai des- 
tepti, nici mai prosti, nici mai buni, nici mai rái. Doar 
cá au practicat douá atitudini fatá de care noi suntem 
incá reticenti: s-au indignat si au cerut ca indignarea 
lor să fie respectată. 

Un mare cutremur sau o inundație reprezintă un 
viitor indezirabil, în fața căruia te resemnezi sau din 
calea căruia fugi, evitându-l. Dar un viitor al sărăciei, 
al inapoierii, al umilintei și al lipsei de putere, proiec- 
tat de actuala guvernare, este un viitor în fața căruia 
trebuie să te indignezi, respingându-l. Respingân- 
du-l, se deschide larg ușa unui orizont alternativ, unor 
opțiuni devenite posibile, unei răseruci. Să vedem in 
răscrucea la care ne aflăm posibilitatea de a stabili 
obiective clare pentru dezvoltarea economică și soci- 
ală, un nou proiect de societate care să pună capăt 
subdezvoltării, căci instrumentele dezvoltării nu 
sunt altele decât rutinele europene care oricum se 
cer respectate. Atunci modernizarea statului va fi o 

consecință implicită și nu doar un efort impus ina- 
decvabil. Pentru toate acestea e nevoie la început de 
indignare, de ieşirea din letargia supunerii sub vre- 
muri. E nevoie ca și ceilalți intelectuali să devină 
vocali, nu doar cei care au trădat înrolându-se în solda 
puterii pentru a o cautiona si pentru a tine in amortire 
masele ce priveau spre ei așteptând în zadar un semn 
de indignare care să-i mobilizeze. 

Trădările cele mai mari le-am făcut față de propriile 
noastre idealuri. Este momentul în care trebuie să ni 
le reamintim. Speranța trebuie reincárcatá cu obiec- 
tive precise, cu orizonturi de așteptare concrete. Meri- 
tocratia, reinventată. Atâta impostură și farsă nu sunt 
de ajuns pentru a ne indigna într-un glas? Când în 
lume se vorbește deja de nevoia construirii unei socie- 
táti a conștiinței, să nu ne revolte egoismul amoral 
care ne-a înconjurat, coplesindu-ne? 

Cel mai adesea românul a înlocuit indignarea cu 
batjocorirea răului. A râs, suportándu-l mai uşor. Vin 
momente însă când ironia și satira nu mai sunt sufi- 
ciente. Trăim într-o Românie ce se descompune zilnic, 
captivi neputinței induse. Indignarea poate începe cu 
o încruntare a fruntii, cu un pumn încleștat. Dar si cu 
privirea fermă că împreună ne putem schimba soarta, 

cu surâsul celui stăpân pe sine, care nu mai e dispus 
să i se dispretuiascá viața. Indignati-va! ne îndeamnă 
la o „insurecție pașnică“, în fapt, la a ne pune în acord 
gândurile cu vorbele, vorbele cu faptele. 


VALENTIN NICOLAU 

93 de ani. Fără îndoială, ultima etapă. Sfârșitul 
nu este departe. Iată o șansă extraordinară, de care 
pot profita pentru a rememora ceea ce a constituit 
un veritabil soclu al angajamentului meu politic: 
anii luptei în cadrul mișcării de Rezistență și 
programul elaborat, acum șaizeci si șase de ani, de 
Consiliul Naţional al Rezistenței. Lui Jean Moulin 
i se datorează, în cadrul acestui Consiliu, reunirea 
tuturor componentelor Franței ocupate — mis- 
cările, partidele, sindicatele — pentru a-și proclama 
adeziunea la lupta francezilor și la unicul lider pe 
care ei îl recunoșteau: generalul de Gaulle. La 
Londra, unde în 1941 m-am alăturat generalului, 
am aflat că membrii Consiliului puseseră la punct 

un program, îl adoptaseră pe data de 15 martie 
1944 si propuseserá pentru Franța liberă un 
ansamblu de principii si valori menite sá se afle la 
baza democrației moderne franceze.! 

Astăzi, mai mult ca niciodată, avem nevoie de 
aceste principii și valori. Nouă, tuturor, ne revine 
misiunea de a veghea ca societatea noastră să 
continue să fie una de care să putem fi mândri: 
nu societatea de azi, a expulzărilor, a muncitorilor 
la negru, a suspiciunilor la adresa imigranților, 
nu societatea de azi, în care pensiile și asigurările 
sociale să fie periclitate, nu societatea de azi, în 
care presa scrisă și audiovizuală se află în mâinile 
celor bogaţi — lucruri pe care ar fi trebuit să refu- 
zăm să le acceptăm, dacă am fi fost veritabili 
urmași ai Consiliului Naţional al Rezistenței. 

Începând cu 1945, după o tragedie atroce, for- 
tele prezente în cadrul Consiliului și-au asumat 
misiunea unei renasteri ambitioase. Să ne amin- 
tim că atunci a fost înființat sistemul de asigu- 
rări sociale, așa cum l-a dorit Rezistența, așa cum 
stipula programul ei: „Un plan complet de asigu- 
rări sociale, menit să asigure tuturor cetățenilor 
mijloacele de existență în toate acele cazuri în care 

ei sunt incapabili să si le procure prin muncă“; „o 
pensie care să le permită vârstnicilor să-și sfâr- 
seascá zilele în mod demn“. Sursele de energie 
electrică, gazele naturale, minele și marile bănci 
au fost naționalizate. Exact un astfel de lucru 
preconiza în continuare programul: „Revenirea 
în proprietatea statului a marilor mijloace de 
producție monopolizate, rodul muncii tuturor, a 
surselor de energie, a bogățiilor subsolului, a com- 
paniilor de asigurări și a marilor bănci“; „insta- 
urarea unei veritabile democrații economice si 
sociale, implicând eliminarea de la conducerea 
economiei a marilor organizații economice și finan- 
ciare care visează la autonomia față de stat“. Inte- 
resul general trebuie să primeze asupra celui 
particular, iar împărțirea justă a averilor create 
de masele muncitoare trebuie să fie mai presus de 
puterea banului. Rezistența propunea „o organi- 
zare rațională a economiei, care să asigure subor- 
donarea intereselor particulare în fața interesului 
general și eliberarea de sub dictatura profesională 
instaurată după modelul statelor fasciste“, iar 
guvernarea provizorie a republicii se afirma ca 
susținătoare a principiilor enumerate. 

O democrație veritabilă are nevoie de o presă 
independentă; Rezistența stie acest lucru si îl soli- 
cită, apărând „libertatea presei, onoarea si indepen- 
denta sa față de stat, față de puterea banului și de 
influențele străine“. Exact ceea ce prevedeau ordo- 
nantele emise în privința presei încă din 1944 si 
exact aceste elemente sunt astăzi în pericol. 

Rezistența susținea „posibilitatea efectivă a 
tuturor copiilor francezi de a beneficia de cea mai 
progresistă educație“, fără diseriminare; refor- 
mele propuse în 2008, pe de altă parte, contravin 
principiului. Profesorii tineri, a căror acțiune eu 
o susțin, au mers până acolo încât au refuzat să 
aplice asemenea reforme și au fost pedepsiți prin 
reducerea salariilor. Ei s-au indignat, au dovedit 
„nesupunere“, au considerat că reformele sunt 
prea îndepărtate de idealul școlii republicane, 
neizbutind să dezvolte suficient spiritul creativ 
și critic si fiind adecvate mai degrabă unei socie- 
táti dominate de bani. 

Astăzi, exact baza acelor cuceriri sociale ale 
Rezistenței este repusă în discutie.” 


Ratiunea rezistentei 
este indignarea 


Ni se spune cu indráznealá cá statul nu mai 
poate sustine costurile unor astfel de másuri cetá- 
tenesti. Dar eum este posibil sá nu mai dispuná 
astázi de banii necesari pentru a mentine $i a 
dezvolta aceste cuceriri, când bogăţia a crescut 
atât de mult de la eliberarea de forțele naziste, 
în vremea în care Europa era în ruine? Fiindcă 
puterea banului, combătută de Rezistență, n-a 
fost niciodată atât de mare, de arogantă si de ego- 
istă, infiltrandu-si propriii argati până în cele mai 
înalte sfere ale statului. Băncile, acum privatizate, 
se dovedesc îngrijorate în primul rând pentru 
dividendele lor și pentru uriașele salarii ale celor 

care le conduc, nicidecum pentru interesul general. 
Prápastia dintre cei mai sáraci si cei mai bogati nu 
a fost niciodatá atát de adáncá, iar goana dupá 
bani si concurența sunt mai susținute decât ori- 
când înainte. 

Rațiunea fundamentală a Rezistenței a fost 
indignarea. Noi, veteranii mișcării de Rezistență 
si ai forțelor combatante ale Franţei eliberate, 
noi chemám tânăra generație să reinsufleteascá 
și să transmită mai departe moștenirea Rezisten- 
tei si ideile sale. Pe tineri îi îndemnăm: preluaţi 
ștafeta, indignati-và la rândul vostru! Autoritățile 
politice, economice, intelectuale și societatea în 
ansamblul ei nu trebuie să capituleze și nici să se 
lase impresionate de actuala dictatură interna- 
tionalá a piețelor financiare, care amenință pacea 
și democraţia. 

Vreau ca toti împreună — și fiecare la rândul 
său — să avem propria noastră rațiune de a ne in- 
digna. Acest lucru este imperios. Atunci când ceva 
ne indignează așa cum m-a indignat pe mine nazis- 
mul, atunci devenim bătăioși, hotărâți și angajați. 
Ne alăturăm marelui curent al istoriei, care tre- 
buie să continue prin fiecare dintre noi — un curent 

care se indreaptá spre dreptate si spre o mai mare 
libertate, dar nu spre aceastá libertate fárá fráu, 
aidoma vulpii in cotetul gáinilor. Aceste drep- 
turi, prevăzute in Declaraţia Universală redactată 
în 1948, au un caracter universal. Dacă știți pe 
cineva căruia îi sunt refuzate, sustineti-l, ajutati-l 
să le dobândească. 


Două viziuni asupra istoriei 


Atunci când încerc să înțeleg ce anume a cauzat 
apariția fascismului, cum s-a putut să fim cotro- 
piti de el si de regimul de la Vichy*, îmi spun cá, 
in egoismul lor, cei bogati s-au temut teribil de 
revoluția bolșevică. S-au lăsat dirijati de această 
frică. Dar dacă, astăzi la fel ca atunci, o minoritate 
activă va lua poziție, va fi suficient, vom avea ast- 
fel punctul pe care să sprijinim párghia. Firește, 
trăirile unui vârstnic ca mine, născut în 1917, 
diferă mult de cele ale tinerilor din ziua de azi. 


* Guvernul colaborationist care a funcționat în Franța 
în perioada ocupaţiei naziste, între iulie 1940 și august 
1944 (n. tr.). 

Le cer adesea profesorilor de liceu permisiunea de 
a mă adresa elevilor, cărora le spun: voi nu aveți 
aceleaşi motive evidente de a vă angaja în luptă. 
Pentru noi, rezistența însemna refuzul de a accepta 
ocupația germană si înfrângerea. Era deci relativ 
simplu. La fel de simplu ca tot ceea ce a urmat — 
decolonizarea. Și apoi Războiul din Algeria. Tre- 
buia ca Algeria să-și dobândească independența, 
fără îndoială. Iar în ceea ce-l privește pe Stalin, cu 
toții am aplaudat victoria Armatei Roșii împotriva 
naziștilor. Dar imediat ce am aflat despre marile 
procese din epoca stalinistă, din 1935, si cu toate 
că era necesar să păstrăm o cale deschisă către 
comunism, pentru a contrabalansa capitalismul 
american, nevoia de a ne opune unei asemenea 
forme insuportabile de totalitarism s-a impus cu 
de la sine putere. În îndelungata mea viață, am avut 
o serie considerabilă de motive pentru a mă indigna. 

Aceste motive au avut la bază mai puțin un 
nivel emoțional, cât mai degrabă voința de anga- 
jare. Tânăr absolvent de școală normală, am fost 
puternic marcat de opera lui Sartre — un coleg mai 
vârstnic. Greata si Zidul, nu Ființa și neantul, au 
avut un rol decisiv în modelarea gândirii mele. 

Sartre ne-a învățat să ne spunem: „Noi, ca indi- 
vizi, suntem responsabili.“ Era un mesaj de tip 
libertarian, care afirma că responsabilitatea indi- 
viduală nu se supune niciunei puteri, niciunui 
dumnezeu. Dimpotrivă, fiecare dintre noi trebuie 
să se angajeze în luptă în numele responsabilitatii 
sale de ființă umană. Când am început cursurile 
școlii normale din strada Ulm, în Parisul anului 
1939, am făcut-o ca un fervent discipol al filo- 
zofului Hegel și am urmat cursul lui Maurice 
Merleau-Ponty. Materia sa explora experiența 
concretă, aceea a corpului fizic și a relaţiilor sale 
cu percepția lumii din jur. Dar optimismul meu 
natural, care voia ca tot ce este dezirabil să fie si 
posibil, má indrepta mai degrabá spre Hegel. 
Conform hegelianismului, îndelungata istorie a 
omenirii are un sens anume: acela al libertăţii 
omului care progresează etapă cu etapă. Istoria 
este alcătuită din șocuri succesive, concretizân- 
du-se în abordarea provocărilor. Istoria socială 
se dezvoltă și, în final, odată ce omul și-a atins 
libertatea deplină, ajungem la statul democratie 
în forma sa ideală. 

Desigur, există si o altă concepție asupra isto- 
riei. Progresul înregistrat prin libertate, prin com- 
petiție, prin goana după „mereu mai mult“ poate 
fi resimțit ca un uragan distrugător. Asa și-l repre- 
zenta un prieten al tatălui meu, cel care, împreună 
cu el, a tradus în limba germană romanul-fluviu 
În căutarea timpului pierdut, de Marcel Proust. 
Mă refer la filozoful german Walter Benjamin. El 
a extras un mesaj pesimist din tabloul Angelus 
Novus al pictorului elvețian Paul Klee, în care 
îngerul deschide brațele ca pentru a zăgăzui o fur- 
tună pe care el o echivalează cu progresul. Pentru 
Benjamin, care s-a sinucis în 1940 în încercarea de 
a eluda nazismul, istoria se concretizează în ire- 
zistibila înaintare dintr-o catastrofă în alta. 


Indiferenta: 
cea mai distructivá atitudine 


Într-adevăr, motivele de indignare pot părea 
astăzi mai puțin limpezi sau lumea poate părea prea 
complicată. Cine comandă, cine decide? Nu este 
întotdeauna simplu de diferențiat numeroasele 
curente care ne guvernează. Nu mai avem de-a 
face cu o mică elită, ale cărei acțiuni le înțelegem 
clar. Trăim într-o lume vastă, caracterizată în mod 
evident de numeroase interdependente, într-o 
societate mai interconectatá decât oricând înainte. 
Dar în această lume se petrec lucruri insupor- 
tabile. Pentru a le percepe, trebuie să ne uităm 
bine, să cercetám. Iată de ce le spun tinerilor: cáu- 
tati puțin, și veti găsi. Cea mai rea atitudine este 

indiferența, este răspunsul de tip: „Eu nu pot să 
fac nimic, dar mă descurc.“ Comportându-vă ast- 
fel, pierdeti una dintre componentele esențiale 
ale firii umane — o componentă indispensabilă: 
capacitatea de indignare si consecința ei, angaja- 
rea în acțiune. 

Putem identifica deja două noi mari provocări. 


1. Uriasa prăpastie existentă între cei foarte 
săraci si cei foarte bogați, prăpastie care continuă 
să se adánceascá. Aceasta este una dintre „inova- 
tiile“ secolelor XX si XXI. Cei mai săraci locuitori 
ai lumii câștigă astăzi abia echivalentul a doi dolari 
pe zi. Nu putem accepta ca o asemenea prăpastie 
să devină si mai mare. Simpla constatare a fap- 
tului este de natură să ne incite la acțiune. 


2. Drepturile omului si starea planetei. După 
eliberare, am avut sansa de a contribui la redac- 
tarea Declarației Universale a Drepturilor Omu- 
lui, adoptată de Organizația Natiunilor Unite pe 
10 decembrie la Paris, la Palais de Chaillot. În 
calitate de sef de cabinet al lui Henri Laugier, 
secretar general adjunct al ONU si secretar al 

Comisiei pentru drepturile omului, am parti- 
cipat, alături de alţii, la redactarea declarației. 
Nu aș putea omite, vorbind despre elaborarea 
ei, rolul lui Ren€ Cassin, comisar național pentru 
justiţie și educaţie în guvernul Franţei libere de 
la Londra, în 1941, laureat al Premiului Nobel 
pentru Pace în 1968, și nici contribuţia lui Pierre 
Mendes France în cadrul Consiliului economic 
si social, care a recitit textele elaborate de noi, 
înainte de a fi examinate de A Treia Comisie a 
Adunării Generale, care răspundea de proble- 
mele sociale, umanitare și culturale. Din cadrul 
comisiei făceau parte cele cincizeci și patru de 
state membre ale Naţiunilor Unite, eu deținând 
funcția de secretar. René Cassin este cel care a 
insistat ca drepturile omului să fie denumite 
„universale“, nu „internaţionale“, așa cum pro- 
puseseră englezii. Fiindcă la sfârşitul celui de-al 
Doilea Război Mondial, miza era una conside- 
rabilă: eliberarea de amenințările pe care tota- 
litarismul le comportă asupra omenirii. În acest 
Scop, era necesar ca statele membre ale ONU să 
se angajeze că vor respecta drepturile uni- 
versale. Astfel putea fi combătut argumentul 

deplinei suveranități, de care o țară se putea 
prevala atunci când comitea crime împotriva uma- 
nitátii între propriile sale granite. În această 
situație se aflase Hitler, care se considera stăpân 
absolut în țara lui, autorizat deci să provoace un 
genocid. Declarația Universală a Drepturilor 
Omului îşi trage seva, printre altele, din respin- 
gerea unanimă a nazismului, fascismului si tota- 
litarismului, dar si — gratie prezenței noastre — 
din spiritul mișcării de Rezistență. Eu am con- 
siderat că se impun acțiuni rapide, pentru a nu 
ne lăsa amágiti de ipocrizia unora dintre în- 
vingători, care își declarau adeziunea la astfel 
de valori fără a avea și intenția de a le promova 
cu sinceritate, valori pe care noi intentionam să 
le impunem. 

Nu rezist dorinței de a cita articolul 15 din 
cuprinsul Declaraţiei Universale a Drepturilor 
Omului: „Orice persoană are dreptul de a avea o 
naționalitate“; articolul 22: „Orice persoană, în 
calitatea sa de membru al societăţii, are dreptul 
la asigurări sociale; acestea au rolul de a asigura 
satisfacerea drepturilor de natură economică, 
socială și culturală indispensabile demnității și 

liberei dezvoltări a personalităţii sale, prin efort 
național și cooperare internațională, ținând seama 
de tipul de organizare și de resursele fiecărei țări.“ 
Cu toate că are doar un caracter social, nu juridic, 
declarația a jucat un rol important după 1948; 
gratie ei, fostele colonii și-au câștigat indepen- 
denta, textul ei înflăcărând inimile popoarelor in 
lupta lor pentru libertate. 

Constat cu plăcere că, în decursul ultimelor 
decenii, au devenit tot mai numeroase organizațiile 
nonguvernamentale și mișcările sociale precum 
ATTAC (Association pour la Taxation des Trans- 
actions Financiéres — Asociaţia pentru impozitarea 
tranzacţiilor financiare), FIDH (Fédération Inter- 
nationale des Droits de l'Homme — Federaţia in- 
ternationalá pentru drepturile omului), Amnesty 
International etc. — organizatii active in dome- 
niul drepturilor omului. Este evident cà, pentru 
a fi eficienti in epoca actualá, trebuie sá actionám 
împreună, profitând de toate mijloacele moderne 
de comunicare. 

Pe cei tineri îi îndemn mereu: priviți în jurul 
vostru și veți găsi motive de indignare — modul în 
care sunt tratați imigranții, persoanele fără drept 

de rezidentá, rromii. Veti gási situatii concrete 
care vá vor îndemna să treceţi la ferme acțiuni 
cetățenești. Căutaţi și veti găsi! 


Indignarea mea 
fatá de problema palestinianá 


Ín prezent, principalul meu motiv de indignare 
se referá la Palestina, la Fásia Gaza, la Cisiorda- 
nia. Conflictul din acea regiune este el însuși izvor 
de indignare. Trebuie în mod categoric să citiți 
raportul referitor la Gaza, întocmit de Richard 
Goldstone în septembrie 2009. În cuprinsul lui, 
acest judecător sud-african, evreu care se declară 
sionist, acuză armata israeliană că a comis „acte 
asimilabile crimelor de război și, poate, în anumite 
circumstanțe, chiar crimelor împotriva umanită- 
tii“ în timpul operațiunii intitulate „Plumb topit“, 
care a durat trei săptămâni. Eu însumi m-am 
întors în Gaza în 2009, unde am putut pătrunde 

împreună cu soția mea gratie pasapoartelor di- 
plomatice pe care le detinem, pentru a verifica 
personal ceea ce sustinea raportul. Persoanele 
care ne insoteau nu aveau permisiunea de a intra 
in Fásia Gaza si in Cisiordania. Am vizitat de ase- 
menea taberele refugiatilor palestinieni create 
dupá 1948 de UNRWA (agentia Natiunilor Unite); 
acolo, peste trei milioane de palestinieni alungati 
de Statul Israel de pe pământurile lor așteaptă 
să revină acasă — o revenire din ce în ce mai pro- 
blematică. Fâșia Gaza, pe de altă parte, este o 
închisoare fără gratii, sub cerul liber, pentru un 
milion și jumătate de palestinieni — o închisoare în 
care ei se organizează pentru a supraviețui. Mai 
impresionante decât distrugerile materiale, ca 
aceea a spitalului Semilunii Roșii în timpul ope- 
rațiunii sus-amintite, sunt comportamentul celor 
din Gaza, patriotismul lor, dragostea pe care o 
dovedesc pentru plajele si marea lor, constanta 
lor preocupare pentru bunăstarea copiilor lor, 
numeroși şi veseli. Am fost impresionați de modul 
ingenios in care ştiu să facă față tuturor lipsurilor 
care le-au fost impuse. I-am văzut lucrând cără- 
mizi, în lipsa cimentului, pentru a-și reconstrui 

miile de case distruse de tancuri. Am înțeles că, 
într-adevăr, în cursul operaţiunii „Plumb topit“ 
a armatei israeliene, în rândul palestinienilor s-au 
înregistrat o mie patru sute de decese — inclusiv 
femei, copii, bătrâni — comparativ cu numai cinci- 
zeci de răniți printre soldaţii israelieni. Sunt de 
acord cu concluziile raportului Goldstone. Faptul 
că evreii pot comite ei înșiși crime de război mi 
se pare intolerabil. Din păcate, trecutul ne oferă 
puține exemple de popoare care învață din pro- 
pria lor istorie. 

Știu că organizația Hamas — care a câștigat 
ultimele alegeri legislative — nu a putut evita 
lansarea unor rachete asupra orașelor israeliene, 
ca răspuns la izolarea și la blocada care îi afectează 
pe cei din Gaza. Consider, desigur, că terorismul 
este inacceptabil, însă trebuie să recunoaștem că, 
atunci când este supusă cu ajutorul unor mijloace 
militare superioare, populația nu poate reacționa 
decât violent. 

A câștigat Hamas ceva lansând rachete asupra 
orașului Sderot? Răspunsul este „nu“. Cauza lor 
nu a fost servită astfel, însă gestul poate fi expli- 
cat prin exasperarea resimțită de cetățenii din 

Gaza. Prin exasperarea lor trebuie să înțelegem 
violența ca pe un regretabil efect al unor situații 
inacceptabile pentru cei pe care ii afectează. 
Astfel, putem spune cá terorismul este o formá de 
exasperare, si cá aceastá exasperare este un ter- 
men negativ. Fiindcá nu ar trebui sá ne exaspe- 
rám, ci sá sperám. Exasperarea este o negare a 
sperantei. Desi este de inteles — as spune chiar 
naturală, firească — nu este și acceptabilă, fiindcă 
nu permite obținerea de rezultate capabile să ne 
ofere speranță. 


Nonviolenta, drumul pe care 
trebuie sá invátám sá-1 urmám 


Sunt convins cá viitorul apartine nonviolentei, 
armoniei dintre diferitele culturi. Aceasta este 
calea pe care trebuie să páseascá omenirea în 
următoarea sa etapă de evoluţie. Și astfel, iar aici 
mă alătur lui Sartre, nu-i putem scuza pe teroriștii 
care aruncă bombe, însă îi putem înțelege. Sartre 
scria în 1947: „Recunosc faptul că violența, indi- 
ferent de forma sub care se manifestă, este un eșec. 
Este însă un eșec inevitabil, fiindcă trăim într-o 
lume a violenței. Și dacă este adevărat că, răspun- 
zând la violență cu violență, riscăm s-o perpetuăm, 
la fel de adevărat este și faptul că aceasta este 
unica modalitate de a o stopa.““ Eu as adăuga însă 

că nonviolenta este o cale mai sigură de a o stopa. 
Noi nu putem susține terorismul, aşa cum a 
făcut-o Sartre în numele aceluiași principiu în 
timpul Războiului din Algeria sau când a fost comis 
atentatul asupra sportivilor israelieni, la Jocurile 
Olimpice din 1972, de la Miinchen. Sartre însuși a 
început să se îndoiască, spre sfârșitul vieții, de 
motivele și de rațiunea terorismului. Este mai 
important să spunem că „violența nu este o me- 
todă eficace“, decât să decidem dacă trebuie sau 
nu să-i condamnăm pe cei care apelează la ea. 
Terorismul nu este eficace. În ideea de eficacitate 
trebuie să includem așteptările nonviolente. Dacă 
există o speranță violentă, ea se regăsește în ver- 
surile lui Guillaume Apollinaire — „Speranța este 
violentă“ — nu în politică. În martie 1980, cu trei 
săptămâni înainte de a se stinge, Sartre declara: 
„Trebuie să incerc să explic de ce lumea de astăzi, 
așa oribilă cum e ea, nu este decât un moment în 
îndelungata dezvoltare istorică, de ce speranța a 
fost întotdeauna una dintre forțele dominante ale 
revoluțiilor și insurectiilor, și să demonstrez câtă 
speranță se regăsește încă și azi în concepția mea 
despre viitor.“ 

Trebuie sá intelegem cá violenta intoarce spa- 
tele sperantei. E de dorit sá preferám speranta, 
o sperantá a nonviolentei. Acesta este drumul 
pe care trebuie să ne deprindem a-l urma. Atât in 
tabăra oprimatilor, cât si în cea a opresorilor, tre- 
buie să ajungem la un compromis pentru a con- 
tribui la eradicarea oprimării; astfel ne vom putea 
elibera de violenta teroristă. Iată de ce nu trebuie 
să acceptăm să se acumuleze prea multă ură. 

Mesajul unui Mandela sau al unui Martin Luther 
King este cât se poate de pertinent într-o lume 
care a depășit faza confruntărilor ideologice și a 
totalitarismului dominator. Este un mesaj de 
speranță și încredere în capacitatea societăţii 
moderne de a surmonta conflictele printr-o intele- 
gere reciprocă si o perseverență vigilentă. Pen- 
tru a ajunge însă la un asemenea deziderat, este 
necesar să punem la temelie drepturile, a căror 
încălcare, indiferent cine o face, trebuie să ne 
stârnească indignarea. Încălearea acestor drep- 
turi este inacceptabilă. 


„pent oleaca 9 Hawîradijê a ak ORI 9& Le 
îi. xefûr carenta iad 
Voss utu a AT, wê 2M PSU ja Jr. 


Pentru o insurectie pasnicá 


Am remarcat — si din acest punct de vedere nu 
sunt singur — reactia guvernului israelian la faptul 
cá, in fiecare zi de vineri, cetátenii din Bil'id se 
îndreaptă, fără a azvárli cu pietre, fără a folosi 
forța, spre zidul împotriva existenței căruia pro- 
testează. Autorităţile israeliene au numit demer- 
sul „terorism nonviolent“. Deloc rău... Trebuie 
să fii israelian ca să califici nonviolenta ca fiind 
teroristă. Și trebuie mai cu seamă să fii stânjenit 
de eficacitatea cu care nonviolenta atrage adeziu- 
nea, înțelegerea și susținerea tuturor celor care, 
la nivel mondial, se opun opresiunii. 

Conceptiile productiviste, promovate de Occi- 
dent, au antrenat lumea întreagă într-o criză din 

care trebuie să ieşim printr-o ruptură totală cu 
goana după „mereu mai mult“, atât în plan finan- 
ciar, cât si în domeniul științific si in cel tehnic. A 
venit vremea ca preocuparea pentru chestiunile 
de etică, dreptate si echilibru durabil să devină 
primordială. Altfel, ne vom confrunta cu riscuri 
dintre cele mai grave — riscuri care pot pune punct 
aventurii umane pe o planetă pe care viața ome- 
nească ar deveni imposibilă. 

Este adevărat însă că, din 1948, au fost înre- 
gistrate progrese considerabile: decolonizarea, 
sfârşitul politicii de apartheid, destrămarea Uni- 
unii Sovietice, căderea Zidului Berlinului. Pe de 
altă parte, primii zece ani ai secolului XXI au în- 
semnat un regres. După părerea mea, această 
perioadă de regres se explică prin mandatul de 
preşedinte deținut în Statele Unite ale Ameri- 
cii de George W. Bush, prin evenimentele din 11 
septembrie si consecințele lor dezastruoase, 
precum intervenția militară în Irak. Am trecut 
de asemenea printr-o criză economică, dar nu am 
inițiat o nouă politică de dezvoltare. În mod simi- 
lar, summitul de la Copenhaga pe tema schimbă- 
rilor climatice nu a permis adoptarea unei politici 

reale de protejare a planetei. Ne aflăm într-un 
moment critic, la o răspântie între ororile primului 
deceniu al noului secol și posibilitățile pe care ni 
le oferă deceniile următoare. Dar trebuie să spe- 
răm, să nu ne pierdem niciodată speranța. Dece- 
niul precedent, cel al anilor '90, a fost caracterizat 
de progrese substanțiale. ONU a izbutit să orga- 
nizeze conferințe precum cea din 1992, de la Rio 
de Janeiro, cu privire la mediul înconjurător, ori 
cea din 1995, de la Beijing, pe tema femeilor; în 
septembrie 2000, la inițiativa secretarului general, 
Kofi Annan, cele 191 de state membre ale ONU 
au adoptat declaraţia privitoare la „cele opt obi- 
ective de dezvoltare în noul mileniu“, prin care 
țările semnatare se angajează, în primul rând, să 
reducă la jumătate nivelul sărăciei în lume, până 
în anul 2015. Marele meu regret este acela că nici 
Obama și nici Uniunea Europeană nu au adus încă 
nicio contribuţie la inițierea unei faze construc- 
tive, care să aibă la bază valorile fundamentale 
despre care aminteam anterior. 

Cum să închei acest apel la indignare? Subli- 
niind încă o dată că pe 8 martie 2004, cu ocazia celei 
de-a saizecea aniversări a Programului adoptat 

de Consiliul National al Rezistentei, noi, veteranii 
miscárii de Rezistentá si ai fortelor combatante 
ale Franței libere (1940-1945), am declarat că, în 
mod cert, „nazismul a fost infránt gratie sacri- 
ficiului făcut de fraţii si surorile noastre din Rezis- 
tentá și din Organizația Naţiunilor Unite, în lupta 
împotriva barbariei fasciste. Dar această amenin- 
tare n-a dispărut cu desăvârșire încă, iar mânia 
noastră împotriva nedreptátilor este și astăzi la 
fel de aprigă“. 

Nu, această amenințare nu a dispărut în tota- 
litate. De aceea chemám si astăzi la „o veritabilă 
insurecție pașnică împotriva mijloacelor de comu- 
nicare în masă care ne propun ca viitor pentru 
tineretul nostru societatea de consum, dispre- 
tul la adresa celor slabi și a culturii, amnezia 
generalizată și concurența acerbă a tuturor împo- 
triva tuturor“. 

Celor care vor trăi în secolul XXI, noi le spu- 
nem, cu afecțiune: 

A CREA ÎNSEAMNĂ A REZISTA. 
A REZISTA ÎNSEAMNĂ A CREA. 


NOTE 
ale editorului francez 
de comun acord cu autorul 


Fondat în clandestinitate pe 27 mai 1943 la Paris, 
de reprezentantii celor opt mari miscári ale Rezis- 
tentei; ai celor două mari sindicate antebelice, 
CGT si CFTC (Confederația Generală a Muncii și 
Confederaţia Franceză a Muncitorilor Creștini); 
si ai celor șase principale partide politice ale celei 
de-a Treia Republici (printre care cel comunist 
și cel socialist), Consiliul Naţional al Rezistenței 
(CNR) şi-a organizat prima reuniune pe data de 
27 mai, sub președinția lui Jean Moulin, delegat 
al generalului de Gaulle, care a dorit să fondeze 
organismul pentru a lupta mai eficient împotriva 

naziștilor si a-și consolida legitimitatea în rândul 
Aliaților. De Gaulle a cerut Consiliului să elabo- 
reze un program de guvernare în vederea elibe- 
rării Franței. Programul a generat numeroase 
controverse între CNR și guvernul Franţei libere, 
la Londra și în Alger, înainte de a fi adoptat, pe 
15 martie 1944, de plenul CNR. Programul a fost 
înaintat în mod solemn de CNR generalului de 
Gaulle pe 25 august 1944, în clădirea Primăriei 
pariziene. Să remarcăm că ordonanța privind 
presa a fost promulgată chiar pe 26 august și că 
unul dintre principalii redactori ai programului 
a fost Roger Ginsburger, fiul unui rabin din Alsa- 
cia; sub pseudonimul Pierre Villon, el a devenit 
secretarul general al Frontului Naţional pentru 
Independența Franței, mișcare de rezistență 
creată de Partidul Comunist Francez în 1941, 
reprezentând această mișcare în sânul CNR si al 
biroului său permanent. 


În conformitate cu o estimare sindicală, valoarea 
pensiei a scăzut de la 75-80% din venit la apro- 
ximativ 50%, ca ordin de mărime. Jean-Paul 
Domin, conferențiar la catedra de economie a 

Universitátii din Reims Champagne-Ardennes, 
redacteazá in 2010, pentru Institutul European al 
Salariatilor, o notă privind „asigurările suplimen- 
tare de sănătate“. În cadrul ei subliniază că 
accesul la o asigurare medicală suplimentară de 
calitate a devenit deja un privilegiu datorat pozi- 
tiei ocupate în cadrul companiei; că persoanele 
cele mai defavorizate renunță la îngrijiri medicale 
adecvate ca urmare a lipsei asigurărilor suplimen- 
tare și a sumelor mari datorate; că sursa problemei 
este faptul că salariul nu mai este baza drepturilor 
sociale — punctul central al ordonantelor din 4 și 
15 octombrie 1945. Acestea girau înființarea ser- 
viciului de asigurări sociale și plasau gestionarea 
sa sub dubla autoritate a statului și a angajaților. 
De la reformele Juppé, din 1995, stabilite prin ordo- 
nante guvernamentale, urmate de legea Douste 
Blazy (doctor în formare profesională) din 2004, 
sistemul de asigurări sociale este administrat în 
exclusivitate de stat. Spre exemplu, șeful statului 
este cel care-l numește, prin decret prezidențial, 
pe directorul Casei Naţionale de Asigurări de 
Sănătate. În fruntea caselor departamentale 
de asigurări nu se mai află, ca imediat după 

eliberare, sindicalistii, ci autoritățile statului, în 
speță prefectii. Reprezentanții angajaţilor nu mai 
dețin decât un rol consultativ. 


Declarația Universală a Drepturilor Omului a fost 
adoptată pe 10 decembrie 1948 la Paris, în cadrul 
Adunării Generale a Naţiunilor Unite, de 48 de 
state dintre cele 58 de membre. Opt s-au abținut: 
Africa de Sud, din cauza politicii de apartheid pe 
care Declaraţia o condamna fățiș; Arabia Saudită, 
pe motivul egalității între bărbați și femei; Uni- 
unea Sovietică (Rusia, Ucraina și Belarus), Polonia, 
Cehoslovacia, Iugoslavia, care considerau cá De- 
claratia nu era suficient de explicită în privința 
drepturilor economice și sociale și a drepturilor 
minorităților; de asemenea, Rusia s-a opus propu- 
nerii australiene de a se înființa o Curte Interna- 
tionalá a Drepturilor Omului, care să aibă misiunea 
de a examina petitiile adresate Organizației Nati- 
unilor Unite; trebuie să amintim aici că articolul 
8 al Declaraţiei prevedea pentru prima dată prin- 
cipiul recursului individual împotriva unui stat 
în caz de încălcare a drepturilor fundamentale; 
principiul a fost aplicat în Europa începând cu 


NOTE... --- 


1998, odată cu crearea unei Curti Europene a 
Drepturilor Omului cu caracter permanent, me- 
nită să garanteze dreptul de recurs celor peste 
800 de milioane de europeni. 


Sartre, J.-P., „Situaţia scriitorului în 1947“, în 
Situations II, Paris, Gallimard, 1948. 


Sartre, J.-P., „Păstrând speranta...(III), in Le 
Nowvel Observateur, 24 martie 1980. 


Semnatarii apelului din 8 martie 2004 sunt: Lucie 
Aubrac, Raymond Aubrac, Henri Bartoli, Daniel 
Cordier, Philippe Dechartre, Georges Guingouin, 
Stéphane Hessel, Maurice Kriegel-Valrimont, 
Lise London, Georges Séguy, Germaine Tillion, 
Jean-Pierre Vernant, Maurice Voutey. Apelul a 
stârnit un ecou puternic în rândul tinerei gene- 
ratii, la fel ca discursul improvizat de Stéphane 
Hessel pe 17 mai 2009 pe platoul Gliéres, în cursul 
reuniunii anuale „Cuvintele Rezistenței“, convo- 
cată la inițiativa asociației „Cetățenii Rezistenței 
de Ieri si de Astăzi“. Subliniind că laitmotivul 
Rezistenței a fost „indignarea“, Hessel declara: 

,Gasiti-va propriile voastre motive de indignare, 
aláturati-vá acestui amplu curent al istoriei!“ 
Preluată de cineastul Gilles Perret pentru filmul 
său, Walter, retour en resistance, intervenția lui 
Hessel a constituit punctul de plecare al textului 
publicat în această carte. Puteți consulta pen- 
tru mai multe detalii site-ul asociaţiei, la adresa 
www.citoyens-resistants.fr 


Postfata editorului francez 


Stéphane Hessel s-a născut la Berlin in 1917, fiu . 
al unui scriitor si traducător evreu, Franz Hessel, și 
al unei pictorite, melomane și scriitoare pe nume 
Helen Grund. Părinţii lui s-au mutat la Paris în 1924, 
împreună cu cei doi copii ai lor, Ulrich și mezinul 
Stéphane. Grație mediului familial în care au cres- 
cut, ambii fii au frecventat avangarda pariziană, din 
rândurile căreia pot fi amintiți dadaistul Marcel 
Duchamp și sculptorul american Alexander Calder. 
Stéphane este admis la Școala normală superioară 
din rue d'Ulm în 1939, dar războiul îl sileste să-și 
întrerupă studiile. Naturalizat francez din 1937, este 
recrutat în armată si cunoaște așa-numitul „război 

de paie“*, după care mareșalul Pétain trădează 
suveranitatea Franţei. În martie 1941, se alătură 
Franței libere, sub conducerea generalului de Gaulle, 
la Londra. Lucrează la Biroul de contraspionaj, infor- 
matii și acțiune (BCRA). Într-o noapte de la sfârșitul 
lunii martie a anului 1944, pătrunde in mod clandestin 
în Franța, sub numele de cod „Greco“, având misiunea 
de a intra în contact cu diferitele rețele pariziene și de 
a găsi noi locuri propice transmisiunilor radio, pentru 
a comunica la Londra informațiile culese în vederea 
debarcării Aliaților. Pe 10 iulie 1944, este arestat de 
Gestapo la Paris, în urma unui denunt: „Nu-i acuzăm 
pe cei care au vorbit sub tortură“, scria el într-un 
jurnal de memorii, Danse avec le siécle, în 1997. După 
interogatoriile sub tortură — îndeosebi după cea în 
cada cu apă, Hessel își deconcertează tortionarii 
vorbind germana, limba sa maternă — este trimis in 
lagărul de la Buchenwald, în Germania, pe 8 august 


* Perioadă din al Doilea Război Mondial, între 3 septembrie 
1939, când Franța si Marea Britanie au declarat război Germa- 
niei, si 10 mai 1940, când Franța, Belgia, Luxemburg și Ţările de 
Jos au fost invadate; în această perioadă, armatele aliate se 
mărgineau să aștepte ofensiva în tranșee, îndeosebi pe Linia 
Maginot (n. tr.). 

1944, deci cu câteva zile înainte de eliberarea Pari- 
sului. Cu o zi înainte de execuția prin spânzurare, 
izbutește in extremis să facă schimb de identități cu 
un francez decedat de tifos în lagăr. Sub noul său 
nume, Michel Boitel, frezor de meserie, este transfe- 
rat în lagărul de la Rottleberode, în apropierea uzinei 
în care erau fabricate trenurile de aterizare pentru 
bombardierele germane Junker 52; din fericire — 
norocul i-a surâs mereu - este repartizat la serviciul 
contabilitate. Evadeazá, dar este prins si mutat în 
lagărul de la Dora, unde erau fabricate rachetele V-1 
și V-2, graţie cărora germanii sperau încă să poată 
câștiga războiul. Trimis la batalionul disciplinar, 
evadează din nou, de această dată izbutind să scape 
neprins. Trupele aliate ajunseseră în apropiere de 
Dora. În sfârșit, revine la Paris, la soţia lui, Vitia, si 
la cei trei copii ai lor, doi băieți și o fată. 

„Trebuia ca viața care mi-a fost redată s-o dedic 
unui scop“, seria în memoriile sale acest vechi luptător 
al Franței libere. În 1946, după ce a reușit la concursul 
de angajare în Ministerul Afacerilor Externe, Stéphane 
Hessel devine diplomat. Primul său post îl trimite la 
Organizația Naţiunilor Unite unde, în același an, Henri 
Laugier, secretar general adjunct al ONU și secretar 

al Comisiei pentru drepturile omului, ii propune sá 
devină secretarul sáu de cabinet. În această calitate, 
Stéphane Hessel face parte din comisia însărcinată 
eu elaborarea a ceea ce avea sá deviná Declaratia 
Universalá a Drepturilor Omului. Apreciem cá, dintre 
cei doisprezece membri ai comisiei, sase au detinut un 
rol foarte important: Eleanor Roosevelt, váduva regre- 
tatului presedinte american Roosevelt, decedat in 1945, 
feministă angajată si președinte al comisiei; doctorul 
Chang (din China lui Chiang Kai-shek, nu a lui Mao), 
vicepreședinte al comisiei, care a afirmat că Declarația 
nu ar trebui să fie rodul exclusiv al gândirii occiden- 
tale; Charles Habib Malik (Liban), raportor al comi- 
siei, prezentat frecvent ca „forța motrice“ a acesteia, 
împreună cu Eleanor Roosevelt; René Cassin (Franța), 
jurist si diplomat, președinte al comisiei consultative 
pentru drepturile omului de pe lângă Ministerul Afa- 
cerilor Externe — având o concepție exigentă și inter- 
ventionistá asupra drepturilor omului, lui i se datorează 
redactarea unor articole și atenuarea temerilor resim- 
tite de unele state, inclusiv Franța, care considerau că 
Declaraţia le amenință suveranitatea colonială; John 
Peters Humphrey (Canada), avocat și diplomat, cola- 
borator apropiat al lui Laugier, autorul primei versiuni 

a Declaraţiei, un document de 400 de pagini; si Sté- 
phane Hessel (Franța), diplomat, șef de cabinet al lui 
Laugier si cel mai tânăr membru al comisiei. Este 
perceptibilá amprenta pe care Franta liberá a lásat-o 
asupra comisiei. Declaraţia a fost adoptată pe 10 de- 
cembrie 1948, de Organizația Naţiunilor Unite, la 
Palais de Chaillot din Paris. Ca urmare a afluxului de 
noi funcționari publici, multi dintre ei názuind la un 
post generos remunerat, „izolându-i astfel pe puținii 
aflați în căutarea idealului“, după cum scria el însuși 
în memoriile sale, Hessel părăsește Organizația Nati- 
unilor Unite. Ministerul Afacerilor Externe îl trimite 
ca reprezentant al Franței în cadrul unor instituții 
internaționale. Cu această ocazie, revine temporar la 
New York sila ONU. În timpul Războiului din Alge- 
ria, militează pentru independența acestei colonii fran- 
ceze. În 1977, la sugestia secretarului general al 
președinției franceze, Claude Brossolette, fiul lui 
Pierre Brossolette, fost șef al BCRA, președintele 
Valéry Giscard d'Estaing îi propune să preia postul de 
ambasador pe lângă Organizația Naţiunilor Unite de 
la Geneva. Hessel recunoaşte că, dintre toti oamenii 
politici francezi, cel de care se simte cel mai aproape 
este Pierre Mendès France, pe care l-a cunoscut la 

Londra în perioada Franţei libere, reîntâlnindu-l apoi, 
în 1946, la sediul din New York al Organizației Nati- 
unilor Unite, unde acesta reprezenta Franța în cadrul 
Consiliului Economie și Social. Consacrarea sa ca diplo- 
mat va fi desăvârşită odată cu „schimbarea in guver- 
narea franceză“, după cum scria el însuși, „pe care a 
constituit-o venirea la Palatul Élysée a lui Francois 
Mitterrand“, în 1981. „Evenimentul a transformat un 
diplomat cu o specializare îngustă, în cooperarea 
multilaterală, cu numai doi ani înainte de vârsta de 
pensionare, într-un ambasador al Franței.“ Hessel se 
înscrie apoi în Partidul Socialist. „Mă întreb de ce. 
Primul răspuns: șocul anului 1995. Nu mi-aș fi imagi- 
nat că francezii pot fi atât de imprudenti încât să-l 
aducă la președinție pe Jacques Chirac.“ Dispunând 
deja de un pașaport diplomatic, vizitează împreună 
cu noua sa soție, in 2008 si 2009, Fâșia Gaza, iar la 
întoarcere relatează despre viața dură a palestinie- 
nilor de acolo. „Întotdeauna m-am situat de partea 
disidentilor“, declara el la vremea respectivă. 
Și tot el este cel care ne vorbește în această carte, 
la vârsta de 93 de ani. 
S.C. 

e Reprezintă continuarea firească în spaţiul 
online a manifestului lui Stéphane Hessel. 


e Un forum de discuţii libere si o colecţie 
de manifeste care au fácut istorie. 


e Un site flexibil si dinamic, realizat pe o 
temá wordpress, cu un rapid si bogat 
flux de continut. 


e O chemare adresată societăţii civile să dea 
glas unui manifest autentic românesc. 


e Un site proactiv de atitudine, menit să 
consolideze conștiința civică și puterea 
societății civile. 

Francez nascut in Germania, erou al Rezistentei, deportat la 
Buchenwald, condamnat la moarte prin spânzurare, membru al 
comisiei care a redactat Declaraţia Universală a Drepturilor Omului, 
ambasador al Franţei la ONU, evreu propalestinian, Anti-Sarko, 
Bătrânul Indignat de 94 de ani continuă să uluiască și să-și con- 
trarieze contemporanii. 

dorit să preferám speranţa, o speranţă a nonviolentei." 

soarta, cu surâsul celui stăpân pe sine, care nu mai e dispus să i se 

digneze în locul nostru." 

